கேள்வி: ஷிகா பாண்டே - இளமைப்பருவம் என்பது என்ன?
பதில்: பாண்டே தனது பள்ளிக் கல்வியினை மத்திய வழி கல்வி வாரியத்தில் முடித்தார். தனது 15வது வயதில் மாநில அளவில் விளையாடுவதற்கு,முதல் விளையாட்டு வீரராக இந்திய அணி சார்பில் தேர்ந்தெடுக்கப்பட்டார். மும்பையின் முன்னாள் விளையாட்டு வீரர் சுரேகா பாந்தரே அவரின் விளையாடும் திறனைப் பாராட்டி இந்திய அணியில் விளையாடுவதற்குரிய தகுதிகளைப் பாண்டே பெற்றிருக்கிறார் என்று கூறியுள்ளார்.. பத்தாம் வகுப்பு பொதுத்தேர்வில் பாண்டே மாநில அளவில் மூன்றாவது இடத்தைப் பிடித்தார். அடுத்த மூன்று வருடங்களில் படிப்பிலும், துடுப்பாட்ட விளையாட்டிலும் கவனத்தை செலுத்தினார். கல்லூரியில் படிக்கும் போது விளையாட்டுப் பயிற்சியில் தீவீரக் கவனம் செலுத்தினார்.. காலையில் உடற்பயிற்சி, மற்றும் படிப்பிற்காகவும், மாலையில் முன்னாள் கோவா விளையாட்டு வீரர் நிதின் வர்னேக்கரிடம் துடுப்பாட்ட பயிற்சிக்காகவும் தனது நேரத்தை செலவிட்டார். 2010இல் கோவா பொறியியல் கல்லூரியில் பொறியியல் பட்டம் பெற்றவுடன், மூன்று சர்வதேச நிறுவனங்களில் அவருக்கு வேலை வாய்ப்பு வந்தது. பாண்டே அதை விடுத்து ஓராண்டு துடுப்பாட்ட விளையாட்டில் தீவீரக் கவனம் செலுத்தினார். சூலை 2011இல் இந்திய விமானப்படையில் சேர்ந்தார். சூன் 2012இல் விமான போக்குவரத்து கட்டுப்படுத்துனராக நியமிக்கப்பட்டார்.
கேள்வி: ஷிகா பாண்டே - தொழில் குறித்து விரிவாக சொல்லுங்கள்.
பதில்: 2004இல் கோவா துடுப்பாட்ட சங்கம், கோவாவில் விளையாடுவதற்கு தனது 15வது வயதில் தேர்வு செய்யப்பட்டார். 17ம் வயதில் கோவா மூத்த மகளிர் அணி சார்பில் விளையாட தேர்ந்தெடுக்கப்பட்டார். இரண்டு நாட்கள் நடைபெற்ற ராணி ஜான்சி கோப்பை போட்டியில் 4 இலக்குகளை வீழ்த்தினார். சர்வதேச போட்டியாளரான திருஷி காமினி இவரது முதல் இலக்காகும்.பிறகு, மண்டல அளவிலான, 19 வயதிற்கு உட்பட்ட போட்டியில் கோவா அணியில் பங்கேற்று மூன்று அரை-சதங்கள் அடித்தார்.